### 9.     Beslutning om anlægsbevilling til forureningsundersøgelse og mulig oprensning af Lykkebakken 18, 4400 Kalundborg

**Åbent**

Sagsnr.: 326-2018-37725       J.nr.: 82.18.00           Dokumentnr.:
326-2018-314823

**Sagstype**

Beslutning.

**Resume og sagens baggrund**

I 2011 har Kalundborg Kommune fået foretaget orienterende
undersøgelser af en olieforurening på [adresse] 18. Disse undersøgelser har
vist en forurening af grunden, enkelte steder endog kraftig forurening. Region
[adresse] har bedt Kalundborg Kommune om at gennemføre en nærmere undersøgelse
af forureningen.

I 2010 blev der afsat et rådighedsbeløb på 2,0 mio. kr. til
oprydning på kommunale arealer. Det foreslås, at disse anvendes til en nærmere
undersøgelse og eventuelt oprensning af Lykkebakken 18.

**Indstillinger**

Direktøren indstiller, at der gives en anlægsbevilling på
2,0 mio. kr. finansieret af rådighedsbeløbet til oprydning på kommunale arealer
fra 2010, til at få foretaget miljøundersøgelser, samt, om muligt, oprensning
af Lykkebakken 18, 4400 Kalundborg.

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

Lykkebakken 18 er tidligere brugt til garage, samt
spejderareal. Der er i forbindelse med garagen blevet udtømt asfaltsprøjter ved
at rense dem med dieselolie. Denne praksis har ikke været brugt efter år 2000.

Dansk Miljørådgivning A/S har i 2011 foretaget en
orienterende undersøgelse af grunden. Undersøgelsen viste enkelte steder
kraftig olieforurening, der ikke er afgrænset. Dansk Miljørådgivning A/S har
vurderet, på baggrund af de orienterende målinger, at der formodentlig vil
kunne træffes olieforurening under stort set hele garagen, ned til en dybde på
mindst 2-3 meter.

[adresse] forventer at kunne udstede påbud til
Kalundborg Kommune om undersøgelser og muligvis om oprensning. Dette er dog
endnu ikke gjort.

På baggrund af dette er det administrationens vurdering, at
der bør laves grundigere undersøgelser for at få afgrænset forureningen, og om
muligt at få den oprenset.

Dansk Miljørådgivning A/S har groft estimeret, at der kan
være tale om cirka 1000 ton kraftigt olieforurenet jord fra garageområdet, samt
cirka 500 ton olieforurenet jord fra området, hvor der er udtømt
asfaltsprøjter.

Hvis jorden ikke oprenses, forventes det, at Region Sjælland
vil kortlægge grunden som forurenet på vidensniveau 2. Ved en sådan kortlægning
vurderer administrationen, at et salg af ejendommen er urealistisk, og at ejendommen
må forventes at henligge uden mulighed for anden anvendelse. Det bemærkes, at
ejendommen er beliggende i område udlagt til rekreativt område - grænsende op
til boldbaner og fredskovsarealer - og at køberemnerne derfor er stærkt
begrænsede.

Administrationen har den 22. august 2018 indhentet tilbud på
en miljøundersøgelse af Lykkebakken 18 fra Dansk Miljørådgivning A/S, hvori der
tages højde for Regionen Sjællands kommentarer til det i 2012 tidligere
fremsendte forslag til yderligere undersøgelse.

Ejendommen er ikke længere i brug, og er på listen over
ejendomme, der ikke satses på i fremtiden, og før ejendommen eventuelt udbydes
til salg, bør omfanget af forureningen blive undersøgt nærmere og oprenset.

**Økonomiske konsekvenser**

Miljøundersøgelse i henhold til tilbud af 6. september 2018
fra Dansk Miljørådgivning A/S; 125.000 kr.

Pris for oprensning afhænger af miljøundersøgelsens
konklusion. Rådgiver har i 2012 estimeret at oprensningsomkostningerne vil
udgøre ca. 1,7 mio. kr. Der vil blive oprenset, såfremt dette kan holdes
indenfor rammen på 2 mio. kr. Kan dette ikke overholdes, foreslås midler ført
tilbage til kassen, og grunden vil udbydes til salg som kortlagt forurenet.

[adresse] bemærkninger er indarbejdet i sagen.